La SAG va reforçar els treballs de neteja i recollida de residus durant la setmana fallera
20 de març 2019

![](/media/qs4ldse0/58_c_sag_fallas_03.jpg)  
  
El servici de neteja de la SAG va reforçar durant la setmana fallera els treballs de neteja i recollida de residus dels carrers del municipi. Per això, tots els torns es van reforçar amb personal addicional, especialment la nit de la _cremà_ dels monuments que es va reforçar amb 27 persones, al marge de les 10 que habitualment presten servici en eixe torn. 

  

Els servicis realitzats durant els matins van consistir en la recollida dels residus que es generaven en els casals, al marge de la recollida ordinària, així com la neteja de les zones annexes als recintes fallers o llocs on tenien lloc revetles, així com els dies previs a la _plantà_ dels monuments la recollida d'estris que es depositaven al costat dels contenidors va ser major. Des de la SAG manifesten que donada la magnitud i dimensió de la setmana fallera quant a la generació de residus i restes que contínuament apareixien, va ser complicat poder atendre totes les demandes amb la normalitat desitjada.

  

La incidència més estesa i per la qual es van rebre més queixes per part de la ciutadania quan es feien els treballs de neteja era la referida a la quantitat desmesurada d'orines, excrements, vòmits, etc. als voltants dels recintes de qualsevol espectacle. Per este motiu, des de la SAG han manifestat que per a normalitzar la situació, seguixen netejant amb aigua a pressió les zones públiques afectades per a eliminar tant les restes com l'olor que desprenen.

  

La regidora i vicepresidenta de la SAG, Roser Maestro, ha recordat que els treballs no han finalitzat encara i que la SAG seguix amb la seua enorme labor per a aconseguir el condicionament òptim de la ciutat ja que durant les falles “**s'ha reforçat enormement el personal adscrit al servei de neteja, els qui incansablement i amb una labor extraordinària que encara no ha cessat, estan retornant a la normalitat el municipi, amb la netedat que correspon**”. La delegada ha declarat que en el Consell d'Administració tractarà la possibilitat de fer conjuntament amb Policia Local una campanya de conscienciació “**que aconseguisca mitigar la part menys agradable d'estes festes**”.

  

​  

![](/media/cjdp4tq4/58_c_sag_fallas_02.jpg)  
![](/media/5kwlbkrx/58_c_sag_fallas.jpg)  

*   [](http://www.facebook.com/sharer.php?u=https://aytosagunto.es/va/actualitat/la-sag-va-reforcar-els-treballs-de-neteja-i-recollida-de-residus-durant-la-setmana-fallera/ "Facebook")
*   [](http://twitter.com/share?url=https://aytosagunto.es/va/actualitat/la-sag-va-reforcar-els-treballs-de-neteja-i-recollida-de-residus-durant-la-setmana-fallera/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-sag-va-reforcar-els-treballs-de-neteja-i-recollida-de-residus-durant-la-setmana-fallera/ "Linked In")
*   [](mailto:?body=https://aytosagunto.es/va/actualitat/la-sag-va-reforcar-els-treballs-de-neteja-i-recollida-de-residus-durant-la-setmana-fallera/)